TPLAS เปิดเทรดวันแรกพุ่งแรง 107% ทะลุ 3 บาท วอลุ่มแน่น 225.44 ลบ.
TPLAS เปิดเทรดวันแรกพุ่งแรง 107% ทะลุ 3 บาท วอลุ่มแน่น 225.44 ลบ. โดยเปิดที่ 3.02 บ. จาก IPO 1.48 บาท ล่าสุด ณ เวลา 10.00 น. ราคาอยู่ที่ 3.06 บาท บวก 1.58 บาท หรือ 106.76% สูงสุดที่ระดับ 3.18 บาท ต่ำสุดที่ระดับ 2.90 บาท ด้วยมูลค่าซื้อการซื้อขาย 225.44 ล้านบาท
5 ก.ย. 2561

ผู้สื่อข่าวรายงานว่า ราคาหุ้น บริษัท ไทยอุตสาหกรรมพลาสติก (1994) จำกัด (มหาชน) หรือ TPLAS ณ เวลา 10.00 น. ราคาอยู่ที่ 3.06 บาท บวก 1.58 บาท หรือ 106.76% สูงสุดที่ระดับ 3.18 บาท ต่ำสุดที่ระดับ 2.90 บาท ด้วยมูลค่าซื้อการซื้อขาย 225.44 ล้านบาท
ทั้งนี้ TPLAS เข้าซื้อขายในวันนี้ (5 ก.ย. 61) เป็นวันแรก โดย IPO ที่ 1.48  บาท โดยมี บล.เออีซี เป็นผู้จัดการจัดจำหน่ายและรับประกันการจำหน่าย
อนึ่ง TPLAS เป็นผู้ผลิตและจัดจำหน่ายผลิตภัณฑ์ถุงบรรจุอาหารประเภท Polypropylene (PP), ถุงบรรจุอาหารและถุงหูหิ้วประเภท High Density Polyethylene (HDPE) ภายใต้ตราสัญญาลักษณ์ “หมากรุก” และฟิล์มยืดห่อหุ้มอาหาร Polyvinyl Chloride (PVC) ภายใต้ตราสัญญาลักษณ์ “Vow Wrap”
สำหรับผลิตภัณฑ์ของบริษัทสามารถแบ่งได้เป็น 3 ประเภท คือ ถุงพลาสติกบรรจุอาหารประเภทโพลีโพรพิลีน Polypropylene (PP), ถุงพลาสติกบรรจุอาหารและถุงหูหิ้วประเภทโพลีเอทิลีนความหนาแน่นสูง High Density Polyethylene (HDPE) และ ฟิล์มยืดห่อหุ้มอาหาร Vow Wrap ประเภทโพลิไวนิลคลอไรด์ Polyvinyl Chloride (PVC)